Hihetetlenül szoros a darts Premier League idei szezonja
Három versenyzõ is azonos pontszámmal áll a darts Premier League tabellájának elsõ helyén a 11. fordulót követõen.
Miután a csütörtöki játéknap elõtt az élen álló Nathan Aspinal 8-6-os vereséget szenvedett Dimitri Van der Berghtõl, a 26 éves belga utolérte riválisát a bajnokság elsõ helyén. Szintén csatlakozott a 15 pontosok társaságába Michael van Gerwen, aki Jonny Claytont gyõzte le 8-5-re.

Õk hárman egy kicsit megléptek a másik öt, még versenyben lévõ dartsostól. A két skót világbajnok, Peter Wright és Gary Anderson csatájából ezúttal utóbbi jött ki nyertesen, méghozzá nagyon simán, 8-3-ra. Ez azt jelenti, hogy Wright egyre nehezebb helyzetbe kerül a négy közé jutásért folytatott csatában.

Szerencséjére már pénteken lehetõsége lesz a javításra, amikor a negyedik helyen álló, a 11. körben összesen tíz 180-at dobó José de Sousával mérkõzik meg, méghozzá nézõk elõtt.

A Premier League korábbi szakaszában Rob Cross és Glen Durrant már búcsúzni kényszerültek. Utóbbi mind a kilenc meccsét elveszítette.